Hooletusse ei jäetud ka oma metsamaad- 2002.aastal võitsid Heiki Peterson ja Aivi Leidrop üle-eestilise "Talumetsakonkursi", kui parimad talumetsa majandajad. Järgnevatel aastatel hakati välja arendama talupidamise kõrvalharu, taluturismi ning kala-ja vähikasvatust. Kalakasvatuse tarvis rajati    2002.aastal esimesed tiigid , kuhu pandi elama 2000 karpkala, samuti alustati turistidele mõeldud külalistemaja ning puhkekohtade väljaehitamist. Talu eriliseks  vaatamisväärsuseks    ja turismimagnetiks on kujunenud maalilises paigas asuv pärnapuust suitsusaun , mille katust ehib kiviktaimla. Ümbruskonna noortele pakuvad Õunapuu talu tiigid suviti meeldivat paika, kus supelda ning igal aastal kaunistab Ingliste lasteaialaste jõulupeo saali    H.Petersoni talumetsast toodud suur    kuusepuu.